open-index/open-wikipedia-markdown huggingface dataset:
Magnetická rezonancia

**Magnetická rezonancia** (MR) je vo všeobecnosti fyzikálny úkaz pri ktorom sú jadrá alebo elektróny v silnom a konštantnom magnetickom poli vystavené slabému oscilujúcemu magnetickému polu/rádiofrekvenčným pulzom a a odpovedajú vytvorením elektromagnetického signálu s frekvenciou charakteristickou pre tú ktorú časticu/jadro. Dochádza k nemu počas rezonancie, kedy je frekvencia oscilácie totožná s vnútornou frekvenciou častice. Tá závisí od sily statického magnetického poľa, chemického prostredia a magnetických vlastností samotnej častice. Jej význam v poslednom čase stúpol vďaka praktickým aplikáciám tohoto javu do viacerých oblastí. Do povedomia širokej verejnosti sa dostala najmä využitím v medicíne, kde tento fyzikálny princíp využívajú prístroje na 2D alebo 3D zobrazovanie častí ľudského tela.

V súčasnosti poznáme viac druhov magnetickej rezonancie (MR), či už magnetických momentov elektrónov (elektrónová paramagnetická, elektrická, cyklotrónová, ferimagnetická, feromagnetická, antiferomagnetická, akustická paramagnetická, spin-vlnová rezonancia a iné), alebo magnetických momentov jadra atómu (jadrová magnetická rezonancia, kvadrupólová rezonancia, γ-rezonancia, dvojná magnetická rezonancia a iné). MR sa využíva vo fyzikálnom, chemickom a biologickom výskume.

## Jav magnetickej rezonancie
Správanie sa častice s magnetickým momentom v stave rezonancie popisujú zložité matematicko-fyzikálne rovnice (vlastnosti rotujúcej sústavy, rovnice netlmeného harmonického pohybu a pod.). Zjednodušene možno jav magnetickej rezonancie vysvetliť na príklade elektrónovej paramagnetickej rezonancie. Vychádzajúc z planetárneho modelu atómu, elektrón obiehajúci okolo jadra vytvára vo svojom okolí magnetické pole, teda má orbitálny magnetický moment. Správanie sa častice vytvárajúcej svojim pohybom magnetický moment možno prirovnať ku správaniu sa telesa rotujúceho okolo svojej osi (gyroskopu), ktoré má moment hybnosti, v gravitačnom poli. Prirovnanie pomáha preklenúť bariéru v pochopení správania sa mikročastice (riadi sa zákonmi kvantovej mechaniky), použijúc opis správania sa dobre známeho telesa z makrosveta (napr. detská hračka vĺčik).

## Pozri aj
* Zobrazovanie magnetickou rezonanciou

Kategória:Diagnostika
Kategória:Rádiológia
Zefram Cochrane

**Zefram Cohrane** bol pozemský vedec a vo svete Star Treku známy najmä ako vynálezca warpového pohonu. Stvárnili ho herci Glenn Corbett a James Cromwell.

Prvýkrát sa objavil v epizóde „Premena“ pôvodného seriálu *[[Star Trek (seriál)|Star Trek]]* (1967), potom vo filme *[[Star Trek VIII: Prvý kontakt]]* (1996).

Vo filme *Star Trek VIII: Prvý kontakt* sa Borgovia pokúsili zabrániť Cochranovi v prvom nadsvetelnom lete loďou Phoenix, ktorá bola vlastne prerobenou americkou jadrovou strelou. Ukrytá bola v podzemnej štartovacej rampe na území USA v štáte Montana. Zefram Cochrane bol vykreslený ako starý bláznivý alkoholik, ktorému je všetko jedno. Na konci tohto filmu, keď posádka Enterprise na čele s kapitánom Jean-Lucom Picardom cestovala v čase na Zem, sa nakoniec uskutoční prvý kontakt s prvou mimozemskou civilizáciou - s rasou Vulkáncov.

## Externé odkazy

Kategória:Postavy Star Treku
Robert Henry Dicke

**Robert Henry Dicke** (* 6. máj 1916, St. Louis, Missouri, USA – † 4. marec 1997, Princeton,  New Jersey, USA) bol americký astrofyzik, ktorý sa zaoberal výskumom reliktového žiarenia. Prispel k rozvoju laserov. Spolu s C. H. Bransom vytvoril kozmologickú teóriu s premennou gravitačnou konštantou.

## Externé odkazy

* R.H. Dicke v Astrophysics Data System
* Biografia National Academy of Sciences
* Biografia 
* Oral History Interview 1983 , Oral History Interview 1985 
* B. Partridge: ''Robert Henry Dicke, 1916-1997.'' Bulletin of the American Astronomical Society, Bd. 29 (1997), Nr. 4, S. 1469–1470 
* P.J.E. Peebles, D.T. Wilkinson: ''Robert Henry Dicke (1916–97).'' Nature, Bd. 386 (1997), Heft 6624, S. 448 
* W. Happer, J. Peebles, D. Wilkinson: ''Robert Henry Dicke.'' Physics Today, Bd. 50, Heft 9, September 1997, S. 92–94 

Kategória:Astronómovia USA
Kategória:Fyzici USA
Kategória:Absolventi Princeton University
Kategória:Osobnosti zo St. Louis
Vladimir Michajlovič Komarov

**Vladimir Michajlovič Komarov** (* 16. marec 1927, Moskva, Sovietsky zväz – † 24. apríl 1967, neďaleko Novoorska, Ruská SFSR, ZSSR) bol sovietsky kozmonaut, skúšobný pilot a letecký inžinier. V roku  1964 bol veliteľom kozmickej lode Voschod 1, prvého letu do vesmíru s viac ako jedným kozmonautom na palube a tiež prvého kozmického letu bez použitia skafandrov. Spolu s ním sa letu zúčastnili vedecký pracovník Konstantin Petrovič Feoktistov a lekár Boris Borisovič Jegorov. Štartovali 12. októbra 1964 a nasledujúci deň úspešne pristáli v návratovej kabíne.

Komarov tragicky zahynul pri pristávaní kozmickej lode Sojuz 1 v roku 1967. Na skúšobný let tejto lode odštartoval 23. apríla a pristátie malo byť v ďalší deň, ale v dôsledku poruchy padáka sa nevydarilo. Pred svojím osudným letom Komarov venoval svojmu kamarátovi knihu o Jane z Arku a podčiarkol v nej tieto slová:

## Referencie

## Iné projekty
 

## Externé odkazy
* Vladimir Komarov na stránkach spacefacts.de 
* Vladimir Komarov v Malej encyklopédii kozmonautiky 
* Vladimir Komarov na stránkach kozmo-data.sk 

Kategória:Narodenia v 1927
Kategória:Úmrtia v 1967
Kategória:Sovietski kozmonauti
Kategória:Sovietski letci
Kategória:Obete kozmických katastrof
Boris Borisovič Jegorov

**Boris Borisovič Jegorov**, ; * 26. november 1937, Moskva, Sovietsky zväz – † 12. september 1994, Moskva, Rusko) bol sovietsky kozmonaut, lekár.

12. októbra  1964 sa zúčastnil v kozmickej lodi Voschod 1 na prvom kozmickom lete trojčlennej posádky. Spolu s ním leteli Vladimir Michajlovič Komarov a Konstantin Petrovič Feoktistov. Jegorov a Feoktistov boli prví vedeckí pracovníci na palube kozmickej lode. Let trval 24 hodín 17 minút, počas toho času šestnásťkrát obleteli Zem.

## Externé odkazy
* Podrobnejšie informácie (po rusky)

Kategória:Narodenia v 1937
Kategória:Úmrtia v 1994
Kategória:Sovietski kozmonauti
Kategória:Hrdinovia Sovietskeho zväzu
Kategória:Pochovaní na Novodievčom cintoríne
Koncový mozog

**Koncový mozog** (iné názvy: **telencefalon**, **predný mozog (v užšom zmysle)**, **veľký mozog (v užšom zmysle)**, **mozog (v užšom zmysle)**; lat. *telencephalon* alebo *cerebrum*) je najväčšia časť mozgu (predného mozgu), ktorá vypĺňa väčšiu časť lebečnej dutiny a je tvorená 2 hemisférami (pologuľami) spojenými svorovým telesom, oddelenými hlbokým zárezom. 

Jedna hemisféra má u človeka vždy dominantné postavenie. U pravákov je to ľavá, u ľavákov pravá pologuľa. Nedominantná hemisféra sa uplatňuje pravdepodobne pri ukladaní pamäťových stôp. 

Každá pologuľa je podľa priestorového uloženia rozdelená na laloky (lat. *lobuli cerebri*):
* čelový lalok (lat. *lobus frontalis*) – najväčší, uložený motorický a čuchový analyzátor,
* temenný lalok (lat. *lobus parietalis*) – analyzátor citlivosti kože, nervové dráhy tepla, chladu, bolesti a dotyku,
* záhlavný lalok (lat. *lobus occipitalis*) – zrakový analyzátor, končia tu zrakové nervy,
* spánkový lalok (lat. *lobus temporalis*) – sluchový a polohový analyzátor (analyzátor polohy tela).

Najhlbšia z brázd koncového mozgu je bočná brázda, ktorá oddeľuje spánkový lalok od čelového a temenného. Temenný lalok od čelového oddeľuje menej výrazná ústredná brázda. Ostatné brázdy na vyklenutej ploche pologúľ sú menej pravidelné.

Najstaršiu časť koncového mozgu tvorí tzv. čuchový mozog (rinencefalon, lat. rhinencephalon), ktorý sa spravidla definuje ako zhodný s paleokortexom. Štruktúra mozgovej kôry čuchových lalokov (časť čuchového mozgu) je jednoduchá. Súčasťou čuchového mozgu je ale aj limbický systém mozgu, centrum emócií.

## Pozri aj
* mozgová kôra

Kategória:Mozog
Piotr Iľjič Klimuk

**Piotr Iľjič Klimuk** (; ; * 10. júl 1942, Komarovka) je bývalý sovietsky kozmonaut. V roku 1973 velil kozmickej lodi Sojuz 13  a v roku 1975 lodi Sojuz 18, z ktorej prestúpil do orbitálnej stanice Saľut 4, kde v dňoch 24. mája 1975 až 26. júla 1975 plnil vedecko-technický program.

Dňa 27. júna 1978 vzlietol ako veliteľ kozmickej lode Sojuz 30. Letel spolu s poľským kozmonautom Mirosławom Hermaszewskim. Bol to druhý let programu Interkozmos s posádkou. Spolu absolvovali pobyt v orbitálnej stanici Saľut 6.  Na Zem sa vrátili 5. júla 1978.

## Život
[thumb|left|Piotr Klimuk na [Bielorusko|bieloruskej poštovej známke]]

Narodil sa v dedinke Kamarovka blízko slávnej Brestskej pevnosti. Má bieloruský pôvod. Otca stratil roku 1944, zahynul vo vojne. Vychovávala ho teda aj s oboma sestrami matka, ktorá si našla druha. Otčima Piotr vnímal ako vlastného otca. Bol domácim majstrom, rád pracoval s drevom a dokázal počas školy drevom obložiť ich dom. Po základnej škole sa prihlásil na letecké učilište, to absolvoval s výborným prospechom. Nasledovala základná vojenská služba na severe ZSSR, v tom čase bol nižším dôstojníkom a o kozmických lodiach iba sníval. Bol však veliteľom jednotky vybraný na sériu testov, lekárskych prehliadok aby sa nakoniec výberovým sitom dostal až do Hviezdneho mestečka. Vtedy sa mu ešte hovorilo Zelené. Nasledovalo deväť rokov tvrdého výcviku a čakania. Členom tímu kozmonautov bol od 28. októbra 1965 až do 3. marca 1982. V roku 1973 štartoval z Bajkonuru na lodi Sojuz 13 na osemdenný let spoločne s Lebedevom. O ďalšie dva roky letel druhýkrát, tentokrát so Sojuzom 18, na palube s ním bol Sevasťanov, pracovali dva mesiace na orbitálnej stanici Saľut 4. Po tretíkrát letel v roku 1978 na lodi Sojuz 30, spolu s ním letel kozmonaut Hermaszevski z Poľska. Boli druhou medzinárodnou posádkou, pracovali na komplexe Saľut 6 – Sojuz 29 spolu s ďalšími dvoma kozmonautmi. O svojom druhom lete napísal knihu. Od roku 1978 bol generálom. Od roku 1990 bol politrukom (politickým pracovníkom) a od roku 1996 veliteľom Hviezdneho mestečka. V roku 2003 kandidoval vo všeobecných voľbách za Stranu obnovy Ruska – Ruskú stranu života. Je ženatý a má jedno dieťa.

## Zdroje

Kategória:Narodenia v 1942
Kategória:Sovietski kozmonauti
Kategória:Sovietski letci
Kategória:Ruské osobnosti bieloruského pôvodu
Konvekcia

**Konvekcia** (z neskorolatinského výrazu *convectio* = zvážanie, znášanie, privážanie, prinášanie) môže byť:
*vo fyzike a iných prírodných vedách: 
**a) unášanie (transport) resp. prenos fyzikálnej vlastnosti či veličiny (napr. tepla alebo elektrického náboja) – resp.  v širšom zmysle aj látky (napr. kamienkov alebo molekúl vzduchu) - pri prúdení tekutiny či plazmy (resp. v trochu širšom ponímaní pri premiestňovaní častí prostredia), uskutočňujúce/-ci sa spravidla proti pôsobeniu stabilizujúcich síl, b) prúdenie (tekutiny či plazmy, prípadne tepla), pozri konvekcia (fyzika)
**v užšom zmysle: a) tepelná konvekcia, čiže zdieľanie (transport, prenos, unášanie) tepla prúdením tekutiny (resp. v širšom ponímaní – najmä v geofyzike - transportom látky), b) voľná tepelná konvekcia, čiže zdieľanie/transport tepla prúdením tekutiny/transportom látky, ale len v dôsledku rozdielneho účinku tiaže na rozdielnu hustotu spôsobenú rozdielom teploty , pozri pod prúdenie tepla
*v medicíne (pri čistení krvi a pod.): unášanie (transport) rozpustených látok spolu s rozpúšťadlom (typicky vodou), ako sprievodný jav ultrafiltrácie (pričom ultrafiltrácia je prechod rozpúšťadla cez polopriepustnú membránu v dôsledku toho, že je rozdielny hydrostatický tlak pred a za touto membránou), pozri konvekcia (čistenie krvi)  
*v meteorológii: a) vzostupné a kompenzačné zostupné pohyby vzduchu v atmosfére (t.j. termická [=voľná] konvekcia v atmosfére alebo vynútená konvekcia v atmosfére), b) len termická konvekcia v atmosfére, pozri konvekcia (meteorológia)
*v oceánológii: a) výstupný alebo zostupný pohyb vody v rámci vertikálnych morských prúdov (najmä v dôsledku rozdielov v hustote vody spôsobených rozdielmi v teplote vody [termická konvekcia] alebo rozdielmi v salinite vody [halinná konvekcia]), b) všeobecné označenie pre pohyb vodných más v oceánoch, pozri konvekcia (oceány)
*v hydrológii: transport rozpustených a nerozpustených látok prúdením vo vodnom toku, zhruba pri strednej rýchlosti toku, pozri konvekcia (vodný tok)
*v kryštalografii: prúdenie v pohyblivej fáze , pozri konvekcia (kryštalografia)
*v geológii: proces vytvárajúci pomalé pohyby hmôt (hornín) v plášti a časti jadra Zeme podľa tzv. hypotézy konvekčných prúdov (ide vlastne o voľnú tepelnú konvekciu hmôt plášťa a jadra Zeme), resp. označenie pre samotné tieto pohyby (t.j. cirkuláciu, prúdenie, prúdy), pozri konvekčný prúd (geológia)
*v astronómii: transport energie (prúdenie) vnútri hviezdy alebo v atmosfére hviezdy či planéty (spravidla v dôsledku tepelnej konvekcie), pozri konvekcia (astronómia)
*v elektrotechnike: elektrická konvekcia (t. j. jav, ktorým vzniká tzv. konvekčný prúd, pričom ale termín konvekčný prúd má v kontexte elektrotechniky viacero definícií)
*zriedkavo: nesenie so sebou, unášanie, prevádzanie (z niečoho na niečo), vedenie

## Referencie
Zadný mozog

**Zadný mozog (v širšom zmysle)** alebo **kosohranový mozog** alebo **rombencefalon** (lat. rhombencephalon) je časť mozgu. 

Zadný mozog je, s výnimkou mozočku, ktorý je evolučne mladší, najstaršou časťou mozgu. Predĺžená miecha a most sú súčasťou mozgového kmeňa, zodpovedajú za udržanie základných životných funkcií.

Zloženie:
* **miechový mozog** alebo **myelencefalon** (*myelencephalon*)
** predĺžená miecha (*medulla oblongata*): riadenie činnosti srdca, ciev, dýchacích pohybov, hltania, sania
* vlastný **zadný mozog** alebo **metencefalon** (*metencephalon*)
** mozoček (*cerebellum*): slúži na koordináciu pohybov a udržiavanie rovnováhy.
** Varolov most (*pons Varoli*): kontroluje žľazy vylučujúce sliny a slzy, spája zadný mozog so stredným mozgom, križujú sa tu 2 nervové dráhy umožňujúce prenos reflexných oblúkov, nachádza sa pred mozočkom. 

Informácie do zadného mozgu prichádzajú: 
*z polohovosluchového orgánu 
*zo svalových a šľachových receptorov 
*z kožných mechanoreceptorov

Kategória:Mozog
Mozgový kmeň

**Mozgový kmeň** (lat. Truncus cerebri, Caudex cerebri, Truncus encephali) je označenie pre oblasti mozgu pod mozočkom a predným mozgom (ktoré nie sú rozdelené na dve hemisféry), čiže:
* stredný mozog
* Varolov most
* predĺžená miecha

Niektorí autori však do mozgového kmeňa zaraďujú aj medzimozog a prípadne aj bazálne gangliá koncového mozgu, či dokonca aj mozoček.

Kategória:Mozog
Kyselina fluorovodíková

**Kyselina fluorovodíková** je slabá (vzhľadom na veľkú afinitu fluóru k vodíku) jednosýtna kyselina, chemicky je to vodný roztok fluorovodíka. Na vzduchu dymí a má silné leptavé účinky na tkanivá. Vo vode disociuje podľa rovnice:

: HF + H2O ↔ F− + H3O+.

Jej soli sa nazývajú fluoridy. Medzi najznámejšie fluoridy patrí minerál fluorit (fluorid vápenatý – CaF2), z ktorého sa aj priemyselne pripravuje.

: CaF2 + H2SO4 → 2 HF + CaSO4

Kyselina fluorovodíková ochotne reaguje so sklom (priemyselne sa aj využíva na jeho leptanie), preto sa uchováva v polyetylénových nádobách. S oxidom kremičitým reaguje podľa rovnice.

: SiO2 + 6 HF → H2[SiF6] + 2 H2O

Kategória:Zlúčeniny fluóru
Fluorovodíková
Fluórovodíková
Katie Melua

náhľad|Katie Melua na Zelt-Musik-Festival 2016 vo Freiburgu

**Ketevan „Katie“ Melua** (; * 16. september 1984, Kutaisi, Gruzínsko) je britská speváčka a hudobníčka, narodená v Gruzínsku.

V roku 1993 sa počas gruzínskej občianskej vojny presťahovala s rodinou do Belfastu v Severnom Írsku a v roku 1998 do Londýna.

Ako 13-ročná sa Katie prihlásila do televíznej súťaže pre talenty *Stars Up Their Nose*, ktorú s piesňou Mariah Carey *Without You* napokon vyhrala. To jej otvorilo dvere do sveta hudby a pri neskoršom štúdiu na BRIT School for Performing Arts & Technology si našla vzťah k folkovej hudbe.

Jej prvý album, *Call Off the Search*, vyšiel v novembri 2003 a dosiahol vrchol v britských hitparádach albumov, druhý album *Piece by Piece* vyšiel v septembri 2005. V roku 2006 sa stala najpredávanejšou anglickou hudobníčkou za rok 2005 a zároveň najpredávanejšou európskou hudobníčkou.

Od 1. septembra 2012 je vydatá za britského motocyklového pretekára Jamesa Toselanda.

## Diskografia

### Štúdiové albumy
* *Call Off the Search* (2003)
* *Piece by Piece* (2005)
* *Pictures* (2007)
* *The House* (2010)
* *Secret Symphony* (2012)
* *Ketevan* (2013)
* *In Winter* (2016)
**Album No. 8* (2020)
**Love & Money* (2023)

## Ocenenia
 

## Referencie

## Iné projekty
 

## Externé odkazy
* Oficiálna stránka
* 

Kategória:Osobnosti z Kutaisi
Kategória:Anglické bluesové speváčky
Kategória:Anglické džezové speváčky
Kategória:Anglické folkové speváčky
Kategória:Anglické popové speváčky
Kategória:Anglickí bluesoví gitaristi
Kategória:Anglickí džezoví gitaristi
Kategória:Anglickí folkoví gitaristi
Kategória:Anglickí popoví gitaristi
Kategória:Anglickí bluesoví klaviristi
Kategória:Anglickí džezoví klaviristi
Kategória:Anglickí folkoví klaviristi
Kategória:Anglickí popoví klaviristi
Kategória:Anglickí džezoví huslisti
Kategória:Anglickí folkoví huslisti
Kategória:Gruzínske bluesové speváčky
Kategória:Gruzínske džezové speváčky
Kategória:Gruzínske folkové speváčky
Kategória:Gruzínske popové speváčky
Kategória:Gruzínski bluesoví gitaristi
Kategória:Gruzínski džezoví gitaristi
Kategória:Gruzínski folkoví gitaristi
Kategória:Gruzínski popoví gitaristi
Kategória:Gruzínski bluesoví klaviristi
Kategória:Gruzínski džezoví klaviristi
Kategória:Gruzínski folkoví klaviristi
Kategória:Gruzínski popoví klaviristi
Kategória:Gruzínski džezoví huslisti
Kategória:Gruzínski folkoví huslisti
Kategória:Anglickí speváci-skladatelia
Kategória:Anglickí skladatelia modernej hudby
Kategória:Anglické osobnosti gruzínskeho pôvodu
Kategória:Pop-folk speváci
Veľký mozog

**Veľký mozog** môže byť:
*predný mozog (koncový mozog a medzimozog)
*len koncový mozog
*zriedkavejšie:
**predný mozog (koncový mozog a medzimozog) a časti stredného mozgu – toto bol pôvodný význam pojmu
**mozgová kôra
Mozoček

**Mozoček** (iné názvy: **mozočok**, **malý mozog**, **cerebelum**, **cerebellum**; lat. *cerebellum*) je časť zadného mozgu.

Skladá sa z 2 hemisfér, ktoré sú spojené v strednej čiare tzv. červom mozočka (*vermis cerebelli*).

Zloženie mozočka:
* sivá hmota – Nachádza sa jednak na povrchu (kôra mozočka) a jednak miestami vnútri bielej hmoty ako 4 páry tzv. mozočkových jadier (podkôrové jadrá). Nemá schopnosť uchovávať pamäťové informácie.
* biela hmota – Nachádza sa vo vnútri. Rozvetvuje sa do sivej hmoty, kde vytvára útvar v tvare rozkonáreného stromu, tzv. strom života (*arbor vitae*).

Mozočkové jadrá (*nuclei cerebelli*), zložené zo sivej hmoty, sú: jadrá povaly (*nuclei fastigii*), guľovité jadrá (*nuclei globosi*), zátkovité jadrá (*nuclei emboliformes*) a ozubené jadrá (*nuclei dentati*).

Funkcia: 
* koordinuje pohyby – ozubené jadrá
* udržiava rovnováhu – jadrá povaly
* vzpriamený postoj a svalové napätie – zátkovité a guľovité jadrá
* spracovanie citových výrazov tváre
* vplyv na správanie založené na odmeňovaní

## Referencie

Kategória:Mozog
Strom života

**Strom života** môže byť:
*časť mozgu, pozri strom života (mozog)
*mystický a náboženský koncept, metafora pre spoločný pôvod a motív vo viacerých náboženstvách a filozofiách (u kresťanov, Germánov, Laponcov, Sumerov, v Tibete, Indiánov a podobne), pozri strom života (náboženský pojem) a strom života (rajská záhrada)
*prenesene: systém živej prírody
*film z roku 2010, pozri Strom života (film)
*občianske združenie Strom života (organizácia)
*grafické znázornenie vekovej štruktúry obyvateľstva
Medzimozog

**Medzimozog** alebo **diencefalon** (lat. *diencephalon*) je časť mozgu.

Medzimozog je obklopený hemisférami predného mozgu, vidno len jeho spodnú časť

V medzimozgu je 3. mozgová komora, ktorá je spojená s komorami (1. a 2.) oboch hemisfér koncového mozgu.

Časti:
* lôžko alebo talamus (thalamus) - brána vedomia:
** prevodová stanica aferentných (senzitívnych) dráh vedúcich do mozgovej kôry
** sprostredkúva reakcie na rozličné podnety (čuchové, chuťové, dotykové, bolesť, ...)
* podlôžko alebo hypotalamus (hypothalamus) - je na dne 3. mozgovej komory
** stopkou je naň pripojená hypofýza, s kt. sa spája pomocou ciev a nerv. vlákien
** endokrinná funkcia – vznik hormónov - oxytocín, vazopresín
** riadiaca funkcia – činnosť autonómnych nervov, tým aj činnosť vnút. orgánov, termoregulácia, funkcie srdca, ciev
** centrum: nasýtenia, hladu, spánku
* zalôžko alebo metatalamus - súčasť zrakovej a sluchovej dráhy (corpora geniculata lateralia a medialia)
* nadlôžko alebo epitalamus - tvorený šuškovitým telieskom (epifýza, lat. corpus pienale), endokrinným orgánom produkujúcim melatonín
* predná časť lôžka alebo subtalamus - niekoľko mozgových jadier so vzťahom k plánovaniu pohybov

Kategória:Mozog
Daniel Hančák

**Daniel Hančák** (* 3. január 1984, Spišská Nová Ves) je slovenský hokejový obranca.

## Klubový hokej

Ešte v mládežníckej kategórii prestúpil do Slovana Bratislava, s mužstvom získal extraligové tituly v sezónach 2002/03 a 2004/05. V septembri 2005 bol poslaný na hosťovanie do klubu MHC Martin. Po niekoľkých mesiacoch sa vrátil do Slovana, a dosiahol ďalšie dva majstrovské tituly v ročníkoch 2006/07 a 2007/08. 

V ročníku 2008/09 Slovan prehral v semifinále s Skalicou, Hančák sa podľa vlastných slov trápil, keď ani raz neskóroval. Následne uzavrel s Duklou Trenčín ročný kontrakt s opciou na ďalší, no v polovici sezóny prestúpil do HK Spišská Nová Ves. V tomto mužstve hrával aj ďalší rok, keď klub pôsobil v 1. lige. Ročník 2011/12 odohral v ďalšom prvoligovom mužstve HK Dukla Michalovce. Od nasledujúcej sezóny je hráčom kazašského klubu Arlan Kokšetau.

### Tituly
* 2002/03 – HC Slovan Bratislava
* 2004/05 – HC Slovan Bratislava
* 2006/07 – HC Slovan Bratislava
* 2007/08 – HC Slovan Bratislava

### Klubová štatistika

*(štatistické údaje v článku sú z [[1. jún]]a [[2014]])*

## Referencie

## Iné projekty

## Externé odkazy
* 
* 

Kategória:Slovenskí hokejisti
Kategória:Slovenskí hokejoví obrancovia
Kategória:Hráči HC Slovan Bratislava
Kategória:Hráči MHC Martin
Kategória:Hráči Dukly Trenčín
Kategória:HK Spišská Nová Ves
Kategória:Hráči HK Ružinov
Kategória:Hráči HC Dukla Senica
Kategória:Hráči HK Trnava
Kategória:Hráči HK Dukla Michalovce
Kategória:Hráči Arlan Kokšetau
Kategória:Osobnosti zo Spišskej Novej Vsi
Biela hmota

**Biela hmota** (lat. *substantia alba*) je typ tkaniva miechy a mozgu. Obsahuje vysoký podiel myelinizovaných nervových vlákien, nazývaných neurity (axóny), ktoré sú vláknami neurónov. Názov je odvodený od jeho bielej farby.

## Biela mozgová hmota
**Biela mozgová hmota** alebo **biela hmota mozgová** sa nachádza v koncovom mozgu pod sivou hmotou, teda pod kôrou. Tvoria ju vlákna, ktoré vstupujú a vystupujú z kôry, ako aj dráhy, ktoré prepájajú jednotlivé časti mozgu (asociačné dráhy v rámci jednej hemisféry).  Sú v nej vnorené útvary sivej hmoty zvané bazálne gangliá. V predĺženej mieche je na povrchu; prechádzajú ňou vzostupné aj zostupné nervové dráhy.

Biela hmota mozgová sa skladá z buniek neuroglie (najmä astrocyty a oligodendrocyty) a axónov, neobsahuje však prakticky žiadne neuróny.

Podľa lokalizácie sa rozdeľuje na tri oblasti:
* *juxtakortikálna* biela hmotatenká vrstva pod mozgovou kôrou (obsahuje majmä tzv. U-fibrily, krátke prepojovacie vlákna medzi susediacimi oblasťami sivej hmoty)
* *periventrikulárna* biela hmotatenká vrstva v blízkosti mozgových komôr
* *centrálna* biela hmotabiela hmota medzi juxtakortikálnou a periventrikulárnou vrstvou
Toto rozdelenie má svoj význam, pretože pri rôznych ochoreniach bielej hmoty sú často postihnuté jej špecifické oblasti.

## Referencie

Kategória:Centrálna nervová sústava
Mozgová kôra

**Mozgová kôra** (po lat. cortex cerebri) je sivá hmota v krajnej časti koncového mozgu (v širšom zmysle aj mozočka, čiže celý kortex  – pozri mozočková kôra). 

Je hrubá 2–5 mm. Tvorí ju 13-15 miliárd neurónov, z ktorých každý vytvára asi 5&nbsp;000 synapsií (neurónových spojení). Povrch kôry je poprehýbaný do závitov, tzv. gyrifikácia kôry, čo zväčšuje plochu až na 2&nbsp;200&nbsp;cm². Je to najvyššie riadiace centrum organizmu. V prípade človeka má analytickú a syntetickú schopnosť.

Mozgová kôra koncového mozgu sa skladá zo 6 vrstiev nervových buniek. V kôre sa nachádzajú väčšie alebo menšie oblasti, nazývané projekčné kôrové centrá, do ktorých vstupujú informácie z receptorov. Tu sa analyzujú, syntetizujú a na základe týchto pochodov sa prijímajú rozhodnutia o forme reakcie. Okrem senzorických kôrových oblastí sú tu aj motorické centrá, ktoré riadia vôľové, vedomé pohyby, formuje sa tu vedomá činnosť. Vedomá činnosť je výsledkom myslenia, ktoré je produktom kôry v mozgu.

Okrem uvedených kôrových centier tvoria rozsiahlejšiu časť kôry asociačné oblasti, ktoré umožňujú prepojenia rôznych častí mozgovej kôry a tým koordináciu senzorických funkcií s motorickými činnosťami. Napríklad v minulosti sa hovorilo o Brocovom centre reči. No dnes sa vie, že fenomén reči sa ovláda z 5 oblastí. Brocovo centrum ovláda iba motorickú  zložku reči a až asociovaním činností týchto centier sme schopní nielen hovoriť, ale aj hovorené vnímať a chápať. Hoci je stavba obidvoch hemisfér rovnaká, u každého jedinca je jedna z nich dominantná. U pravákov prevláda ľavá hemisféra u ľavákov pravá. Zistili sa aj rozdiely v dominancii hemisfér medzi mužmi a ženami, ktoré sa prejavujú napr. tým, že u žien je silnejší rozvoj verbálnych prejavov a predstavivosti, u mužov je to priestorová predstavivosť a schopnosť logického myslenia.

Kategória:Mozog
Sivá hmota

**Sivá hmota** (lat. *griseum*, *substantia grisea*) je časť centrálnej nervovej sústavy stavovcov pozostávajúca z veľkého množstva nervových buniek (neurónov) a obsahujúca len málo myelinizovaných nervových vlákien (axónov). Za názov vďačí sivastej farbe. Má len veľmi nízky obsah tukov (lipidov).

V mieche je sivá hmota uložená centrálne okolo centrálneho kanála (*canalis centralis*), v mozgu (kde sa nazýva **sivá mozgová hmota** či **sivá hmota mozgová**) tvorí kortex (mozgovú a mozočkovú kôru), bazálne gangliá a jadrá mozgového kmeňa vnorené do bielej hmoty. V jadrách začínajú alebo končia vlákna hlavových nervov.

## Pozri aj
*biela hmota

## Zdroje

Kategória:Centrálna nervová sústava
Nus

**NUS** môže byť:

* National Union of Seamen (Spoj. kráľovstvo 1887 – 1980)
* National Union of Students of Australia
* National Union of Students of Canada (zanikla)
* National Union of Students of the United Kingdom
* National University of Singapore
* Norrland's University Hospital v Umeå vo Švédsku
* **Nintendo Ultra 64 (Sixty Four)**, pôvodné meno a oficiálne kódové meno pre Nintendo 64

**Nus** môže byť:
*mesto a obec v Údolí Aosty v Taliansku, pozri Nus (Taliansko)
*pojem z filozofie, pozri nús
PIF

**PIF** môže byť:

* Program Information File
* Pacific Islands Forum
* Parity Inner Failure
* Partners in Flight
* *Prolactin-release inhibiting factor*, pozri faktor inhibitujúci prolaktín

**Pif** môže byť:

* francúzsky komiksový časopis a jedna z jeho postáv (pes Pif), pozri Pif (komiks)
Pekuliárna galaxia

thumb|Hoagov objekt
[thumb|koligujúce galaxie nazývané [Stephanov kvintet]]

**Pekuliárna galaxia** je galaxia, ktorú nie je možné zaradiť do Hubblovej klasifikácie galaxií, alebo ktorá je niečím výnimočná, odlišuje sa od normálu. Patria sem aktívne galaxie, Markarianove galaxie, interagujúce galaxie, kvazary, a galaxie netypického tvaru alebo zdeformované galaxie. Dohromady tvoria 5% až 10% známej populácie galaxií. Ako ukážku pelikuliárnych galaxií americký astronóm Halton Arp zostavil Katalóg podivných galaxií. Dávajú nám možnosť skúmať vlastnosti galaxií a sily, ktoré v nich pôsobia. Keď sa na galaxie pozrieme dostatočne zblízka, každá je vlastne pekuliárna. V užšom zmysle slova sa pod pojmom pekuliárna galaxia myslí len interagujúca galaxia alebo galaxia po zrážke.

## Interagujúce galaxie

Vzhľadom na to, že vzdialenosti galaxií sú v porovnaní s ich priemermi relatívne malé, často dochádza ku kolíziám galaxií. Dve alebo viacero galaxií sa môže zraziť a splynúť do jednej galaxie. Predpokladá sa, že viaceré veľké galaxie vznikli splynutím menších galaxií. Tento jav sa nazýva galaktický kanibalizmus. Výsledná galaxia časom niekedy opäť zaujme pravidelný tvar. Pokiaľ sa tak stane, už ju nezaraďujeme k interagujúcim galaxiám. Príkladom je galaxia Androméda, ktorá pravdepodobne v dávnej minulosti vznikla spojením minimálne dvoch galaxií, ale v súčasnosti má opäť špirálový tvar a jedinou stopou po zrážke je jej dvojité jadro. Nie vždy po kolízii však musí dôjsť k splynutiu, niekedy galaxie pokračujú vo svojich dráhach, ale gravitačne sa navzájom zdeformujú. Deformácie môžu byť rôzne, najčastejšie ide o vytrhnutie úzkeho chvostu hviezd z jednej alebo z obidvoch galaxií. V každom prípade kolízia galaxií spustí v galaxiách búrlivú tvorbu hviezd.

## Známe pekuliárne galaxie
Medzi najznámejšie interagujúce galaxie patrí dvojica NGC 4038 a NGC 4039 nazývané Tykadlá. Gravitačné pôsobenie vytrhlo z obidvoch galaxií úzke chvosty materiálu tvarom podobné tykadlám. Ďalším známym párom sú Vírová galaxia M51 a jej sprievodca NGC 5195. Menší sprievodca je s väčšou galaxiou spojený tzv. galaktickým mostom. Hoagov objekt je netypická galaxia, ktorá má tvar obruče obklopujúcej jasné jadro. Nie je však isté, či tento jej netypický tvar spôsobila kolízia, alebo ide len o nový, zatiaľ neklasifikovaný typ špirálových galaxií.

## Zdroje


## Iné projekty
Predvedecká skúsenosť

**Predvedecká skúsenosť**

Martin Heidegger ju interpretuje ako bytie na svete (ľudskej) existencie. 

Aristoteles opisuje túto skúsenosť (empeiria, empíria) takto: *U ľudí z pamäti vznika skúsenosť; pretože mnohokrát opakovaný a pomäťou uchovaný vnem tej istej veci nadobúda význam jednej skúsenosti. A skúsenosť… sa podobá takmer vedeniu a umeniu; vedenie a umenie vzniká u ľudí preto, že majú skúsenosť* (Metafyzika I, 1, 980b-981a)

## Externé odkazy
* 

Kategória:Filozofický slovník
Vasilij Andrejevič Tropinin

náhľad|vpravo|Tropinin: Autoportrét
**Vasilij Andrejevič Tropinin** (; * 19. marec 1776, Karpovka, Novgorodská gubernia, Ruská ríša – † 4. máj 1857, Moskva) bol ruský maliar obdobia romantizmu.

Narodil sa ako nevoľník a v tomto postavení prežil väčšinu svojho života. Bol však obľúbencom grófa Münnicha a grófa Arkadija Markoffa, ktorý mu pomohol k prijatiu na petrohradskú Akadémiu. Tu študoval u S. S. Sčukina (1799-1804). Po absolvovaní tejto výtvarnej školy sa usadil v Moskve. Slobodu získal až po štyridsiatke. Maľoval svoje krajinky a žánrové obrazy („Starý žobrák“, „Krajkárka“, „Albáská dievka vo dverách“...) a najmä portréty (N. M. Karazmina, K. A. Lebrechta, A. S. Puškina, L. P. Tatiščeva, N. V. Gogoľa, cára Mikuláša I.).

Tropininove dielo obsahuje asi 3 000 obrazov. Dnes sú v majetku Ruského múzea v Petrohrade, Tretiakovskej galérii v Moskve, v Moskovskom Puškinovom múzeu a v súkromných zbierkach. Za najhodnotnejšie sa pokladajú „Portrét Alexandra Puškina“, „Krajkárka“ a „Vyšívačka zlatom“.

## Dielo


Image:Tropinin SemeyPtMorkovyxGTG.jpg|Portrét rodiny kniežaťa Morkova, 1813
Image:Tropinin pt arseniya syna.jpg|Portrét umelcovho syna, 1818
Image:Karamzin by Tropinin (1818, Tretyakov gallery).jpg|Portrét Nikolaja Karamzina, 1818
Image:Karmelyuk.JPG|Ustym Karmeliuk, po r. 1820
Image:Tropinin PtRavichaGTG.jpg|Konstantin Ravič, 1823
Image:Tropinin lacemaker.jpg|Krajkárka, 1823
Image:AleksandrPushkin.jpg|Portrét Alexandra Puškina, 1827
Image:Tropinin karatygin.JPG|Portrét Vasilija Karatygina, 1842


## Iné projekty
 

Kategória:Narodenia v 1776
Kategória:Úmrtia v 1857
Kategória:Ruskí maliari
Kategória:Maliari romantizmu
Kategória:Ruskí portrétni maliari
Richard Fortus

**Richard Fortus** (* 17. november 1966, St. Louis, Missouri, USA) je profesionálny gitarista a svoje schopnosti predviedol ako člen znovu utvorenej skupiny Psychedelic Furs, neskôr pokračoval v skupine Love Spit Love.

Fortus ešte v Psychedelic Furs si pôvodne vytvoril partnerstvo s Richardom Butlerom. Toto partnerstvo fungovalo skvele s jeho účasťou v kapele Love Spit Love. Richard Fortus je teraz členom skupiny Guns N’ Roses, kde nahradil Paula Tobiasa, priateľa Axla Rosa z detstva. Axl je potešný prácou Fortusa a povedal, že je veľmi technicky nadaný a úžasný gitarista, dobre si rozmumie s Brianom a Tommym čo skupine zaisťuje veľkú škálu rytmickej sekcie. V podstate je Richard gitarista, ktorého vždy hľadali. 

Vraví sa, že Tommy Stinson je ten, kto odporučil Fortusa.

5. novembra 2005 Richardova manželka, Jen Fortus, porodila dievčatko. Volá sa Paisley Piper Fortus.

V marci 2008 hral ako hosťujúci gitarista na koncerte X JAPAN v Tokyo Dome.

## Externý odkaz
* Richard Fortus Online - Oficiálna stránka

Kategória:Členovia skupiny Guns N’ Roses
Kategória:Heavymetaloví gitaristi USA
Kategória:Rockoví gitaristi USA
Kategória:Osobnosti zo St. Louis
Hnutie nezúčastnených krajín

thumb|right|

**Hnutie nezúčastnených krajín** (angl. Non-Aligned Movement) je medzinárodná organizácia združujúca 118 krajín, ktoré nie sú členmi mocenských blokov. Zmysel organizácie vyjadruje havanská deklarácia z roku 1979: „zabezpečiť národnú nezávislosť, zvrchovanosť, nedotknuteľnosť územia a bezpečnosť nezúčastnených krajín v ich úsilí proti imperializmu, kolonializmu, neokolonializmu, apartheidu, sionizmu, rasizmu a všetkým formám zahraničnej agresie, okupácie, dominancie, zasahovania alebo nadvlády, ako aj proti veľmociam a politickým blokom“. Členské krajiny reprezentuju takmer dve tretiny členských štátov OSN s približne 55 % svetovej populácie.

## Dejiny hnutia
Počiatky hnutia siahajú do roku 1955, keď sa v Bandungu (Indonézia) konala ázijsko-africká konferencia, kde sa účastnícke krajiny zaviazali byť nestranné v konflikte medzi Západom a Východom (Studená vojna). Avšak až v septembri roku 1961 na konferencii v Belehrade, ktorej sa zúčastnili delegáti 25 štátov, boli položené základy hnutia, najmä z iniciatívy prezidenta Juhoslávie  Josipa Broz Tita. Za najprominentnejších iniciátorov hnutia sa považujú Josip Broz Tito (Juhoslávia), Džaváharlál Néhrú (India), Gamál Abdal Násir (Egypt), Kwame Nkrumah (Ghana) a Sukarno (Indonézia). Odvtedy sa hlava štátu alebo predseda vlády hosťujúceho štátu stal predsedom hnutia až do ďalšej konferencie, kde predsednícke právomoci prevzala ďalšia osoba.

Druhá konferencia sa konala v Káhire v roku 1964 a zúčastnilo sa jej dokopy 46 štátov; mnohé z nich boli africké štáty, ktoré získali nezávislosť. Hnutie bolo cieľom proamerických  kritikov, ktorí poukazovali na členstvo Kuby v hnutí, keďže karibský štát bol v studenej vojne blízkym spojencom Sovietskeho zväzu.

Na konferencii v roku 1979 v Havane, na ktorej sa zúčastnilo vyše 130 krajín, prezentoval Fidel Castro názor, že účastnícke krajiny by sa mali spojiť spolu so Sovietskym zväzom do protiimperialistickej aliancie. Avšak ešte v tom istom roku sa hnutie rozdelilo na dva tábory po sovietskej invázii do Afganistanu. Prvý tábor tvorili hlavne moslimské štáty, ktoré inváziu razantne odsúdili, a druhý tvorili štáty, ktoré s inváziou mlčky súhlasili.

Vo februári 2003 sa v Kuala Lumpur v Malajzii konal 13. Summit Hnutia nezúčastnených krajín. Ťažiskom tohto stretnutia bola otázka Iraku. Malajzijský premiér Mahathir Mohamad, ktorý sa chystá odstúpiť, juhoafrický prezident Thabo Mbeki a ďalší hovorili proti tomu, aby USA rozpútali vojnu proti Iraku, na konci stretnutia bola schválená rezolúcia proti vojne v Iraku.

Zatiaľ posledná konferencia z roku 2006 sa konala na Kube, kde členské štáty odsúdili izraelskú inváziu do Libanonu, podporili Irán v jeho jadrovom programe a skritizovali Spojené štáty americké za ich zahraničnú politiku.

### Konferencie

## Členské štáty

### Pozorovateľské štáty
Arménsko, Azerbajdžan, Bosna a Hercegovina, Brazília, Chorvátsko, Čierna Hora, Čína, Kazachstan, Kirgizsko, Kostarika, Mexiko, Paraguaj, Salvádor, Srbsko, Taiwan, Ukrajina, Uruguaj

Hnutie nezúčastnených krajín
Decatur (Georgia)

**Decatur** je mesto v DeKalb County v americkom štáte Georgia, časti metropolitnej oblasti Atlanta. 

## Dejiny
Mesto bolo pomenované po navalskom hrdinovi menom Stephen Decatur. V roku 1830 chcela spoločnosť *The Western and Atlantic Railroad* urobiť z Decaturu železničný uzol. Neskôr sa toto mesto stalo súčasťou Atlanty, GA.

Počas Občianskej vojny sa Decatur stal strategickým miestom v Shermanovej kampani proti Atlante. V júli 1864 ho obsadil generál James B. McPherson prerušil tak zásobovaciu líniu Konfederácie z Augusty, Georgia. 

## Osobnosti mesta
* Michael Stipe (* 1960), spevák a frontman hudobnej skupiny R.E.M.
* Dwight Phillips (* 1977), bývalý atlét - skokan do diaľky

## Doprava
Doprava je sprostredkovaná mestskou hromadnou dopravou MARTA.

## Partnerské mestá
* Boussé, Burkina Faso
* Ouahigouya, Burkina Faso
* Trujillo, Peru

## Referencie

Kategória:Mestá v Georgii
Préteritum

**Préteritum** môže byť:
*minulý čas vôbec (takéto použitie prevláda napríklad pre španielčinu, češtinu, slovenčinu)
*druh minulého času (spravidla tzv. jednoduchý minulý čas) v niektorých jazykoch, pozri préteritum (druh minulého času)
Queen (album)

***Queen*** je debutový album britskej skupiny Queen vydaný v roku 1973. Bol nahraný v Trident Studios a De Lane Lea, producentmi boli Roy Thomas Baker, John Anthony a skupina Queen.

Keďže skupina využívala nahrávacie štúdio počas jeho nevyužitého času, aby ušetrila - často medzi 3 - 7 hodinou ráno - bol tento album na rozdiel od mnohých iných albumov tejto skupiny nahrávaný dlhú dobu. 

Posledná skladba je inštrumentálna verzia „Seven Seas of Rhye“, ktorej plná verzia, aj s vokálmi, sa objavila na nasledovnom albume 'Queen II'.

Album sa v rebríčkoch v Británii umiestnil najvyššie na 24. mieste.

## Zoznam skladieb

### LP verzia

*Strana 1:
# „Keep Yourself Alive“  (May) – 3:46
# „Doing All Right“ (May and Tim Staffell) – 4:09
# „Great King Rat“ (Mercury) – 5:41
# „My Fairy King“ (Mercury) – 4:08
*Strana 2:
# „Liar“ (Mercury) – 6:26
# „The Night Comes Down“ (May) – 4:23
# „Modern Times Rock 'n' Roll“ (Roger Taylor) – 1:48
# „Son and Daughter“ (May) – 3:21
# „Jesus“ (Mercury) – 3:44
# „Seven Seas of Rhye...“ (Mercury) – 1:15

### CD verzia, bonusové remastrované CD a SACDverzia
Prvýkrát album vyšiel na CDnosiči vo Veľkej Británii (EMI CDP 7 46204 2, UK 1987) v roku 1987.
Doposiaľ existuje na viac ako 50. róznych vydaniach. K zberateľsky zaujímavym patrí to, ktoré obsahuje bonusy. Ide o americké remastrované vydanie z roku 1991 (Hollywood Records – HR-61064-2), pri priležitosti 2O. výročia vydania pôvodného nosiča. Nájdeme na ňom tri bonusy:
# „Mad The Swine“ ((Previously Unreleased)) – 3:20
# „Keep Yourself Alive“ (Long Lost Re-Take) – 4:04	
# „Liar“ (1991 Bonus Remix By John Luongo And Gary Hellman) – 6:25
V roku 2011 vyšla aj jeho remastrovaná SACDverzia (Universal Music SACD– UIGY-9510, Island Records – UIGY-9510, UK). Obsahuje iba pôvodných 10 skladieb z vydania v roku 1971.

## Literatúra
*Jacky Gunnová – Jim Jenkins: *Queen. Jak to začalo, Papyrus Vimperk, Roudná u Prahy 1993*
*Mick St.Michael: *Queen. Jch vlastnými slovami, Champagne Avantgarde, Bratislava 1992*

## Externé odkazy
*Queen texty na UltimateQueen
*Queen Online

Kategória:Albumy Queen
Kategória:Hudobné albumy z 1973
Kategória:Debutové albumy
Ležáky

**Ležáky** (, od roku 1939 nem. Lezaky) boli osada v Česku pri obci Miřetice v okrese Chrudim. Počas druhej svetovej vojny bola vypálená nacistickými silami za pomoc parašutistom, ktorí sa podieľali na atentáte na Heydricha. Obec nazývajúca sa podľa miestneho potoka Ležáku sa skladala z 8 usadlostí zoskupených okolo mlyna.

V kamenárskej obci (konkrétne v mlyne) a v neďalekom lome Hluboká bola od polovice januára 1941 skrývaná rádiostanica s krycím názvom Libuše, ktorú používala skupina Silver A na vysielanie spravodajských správ do Londýna. Silver A sa obrátilo v núdzi na Jindřicha Vaška, ktorý bol bývalým dôstojníkom československej armády a okrem iného správca lomu pri Dachove. Dachov sa nachádzal blízko pri Ležákoch. Správcom lomu bol František Vaška. Ten sa dohodol s Potúčkom, že ukryje vysielačku v lome. Od januára začala vysielačka posielať do lomu depeše vojenského, hospodárskeho a spravodajského charakteru. Neskôr parašutisti premiestnili vysielačku do ležáckeho mlyna. 

Po atentáte na Heydricha prebehla na základe udania Karla Čurdy (člena výsadku Out Distance) vlna zatýkania, počas ktorého sa nacisti dostali až do Ležákov. 24. júna 1942 bola obec obkľúčená, 47 obyvateľov bolo prevezených do Pardubického zámočku, kde boli dospelí popravení a 13 detí odovzdaných pražskému Rasovému a osídľovaciemu úradu. Ležácke deti boli prevezené do poľského mesta Lodž. Jarmila a Marie Štulíkovi boli označené ako schopné ponemčenia a odovzdané do nemeckých rodín pod cudzími menami. Až po vojne ich vypátral a vrátil späť do vlasti policajný inšpektor Josef Ondráček. Ostatné deti sa dostali do Chełmna, kde neskôr zahynuli v plynových komorách koncentračného tábora. Veliteľ pardubického gestapa Gerhard Clages bol za zničenie Ležákov povýšený. Karel Čurda bol po vojne obesený.
 
Na mieste bývalej obce bol po vojne vybudovaný pamätník s pôdorysmi jednotlivých vypálených domov, ktoré sú označené žulovými pomníkmi s motívom krížov. Od 1. júna 2008 pamätník spravuje *Památník Lidice*.

## Referencie

## Pozri aj
* Lidice

## Iné projekty

## Externé odkazy
* Národní kulturní památka – Pietní území Ležáky
* Ležáky na ARCHiNET.cz 
* Ležáky
* Ležáky 

Kategória:Česko-slovenský odboj počas druhej svetovej vojny
Kategória:Obce vypálené počas druhej svetovej vojny
Kategória:Národné kultúrne pamiatky v Pardubickom kraji
Kategória:Miřetice (okres Chrudim)
Queen II

***Queen II*** je album britskej skupiny Queen vydaný v roku 1974. Bol nahraný v Trident Studios. Strany tohto LP boli namiesto obvyklého označenia strana 1 a strana 2 označené ako "Biela strana" a "Čierna strana".

Námet obalu LP od Micka Rocka bola neskôr skupinou počas ich kariéry viackrát použitý, napríklad v hudobnom klipe pre pieseň „Bohemian Rhapsody“ (1975).

Nahrávka albumu trvala iba jeden mesiac. V britských rebríčkoch sa dostal do prvej päťky.

## Zoznam skladieb

### LP verzia
* *Biela strana*
# „Procession“ (May) – 1:12
# „Father To Son“ (May) – 6:14
# „White Queen (As It Began)“ (May) – 4:33
# „Some Day One Day“ (May) – 4:21
# „Loser In The End“ (Taylor) – 4:01
* *Čierna strana*
# „Ogre Battle“ (Mercury) – 4:08
# „The Fairy Feller's Master-Stroke“ (Mercury) – 2:41
# „Nevermore“ (Mercury) – 1:17
# „The March Of The Black Queen“ (Mercury) – 6:33
# „Funny How Love Is“ (Mercury) – 2:48
# „Seven Seas of Rhye“ (Mercury) – 2:48

## Externé odkazy
* Queen texty na UltimateQueen
* Queen Online

Kategória:Albumy Queen
Kategória:Hudobné albumy z 1974
Sheer Heart Attack

***Sheer Heart Attack*** je album britskej skupiny Queen vydaný v roku 1974. Producentmi pre EMI boli Queen a Roy Thomas Baker, v USA to boli Electra Records. 

Album bol prvým komerčným hitom skupiny, v Británii sa umiestnil na 2. mieste a v USA sa dostal do TOP 20 (v *Billboard single chart*).

## Zoznam skladieb

### LP verzia

*Strana 1
# „Brighton Rock“ (May) – 5:08
# „Killer Queen“ (Mercury) – 2:57
# „Tenement Funster“ (Taylor) – 2:48
# „Flick of the Wrist“ (Mercury) – 3:46
# „Lily of the Valley“ (Mercury) – 1:43
# „Now I'm Here“ (May) – 4:10 *
*Strana 2
# „In the Lap of the Gods“ (Mercury) – 3:20
# „Stone Cold Crazy“ (Deacon/May/Mercury/Taylor) – 2:12
# „Dear Friends“ (May) – 1:07
# „Misfire“ (Deacon) – 1:50
# „Bring Back That Leroy Brown“ (Mercury) – 2:13
# „She Makes M“" (Stormtrooper in Stilettos) (May) – 4:08
# „In the Lap of the Gods...Revisited“ (Mercury) – 3:42

## Externé odkazy
*Queen texty na UltimateQueen
*Queen Online

Kategória:Albumy Queen
Kategória:Hudobné albumy z 1974
Alexandr Ivanovič Vvedenskij

**Alexandr Ivanovič Vvedenskij** bol:

* ruský filozof a psychológ (1856 – 1925), pozri Alexandr Ivanovič Vvedenskij (filozof)
* ruský cirkevný činiteľ, jeden z vodcov pravoslávneho obrodného hnutia (1888 – 1946), pozri Alexandr Ivanovič Vvedenskij (cirkevný činiteľ)
* ruský avantgardný básnik (1904 – 1941), pozri Alexandr Ivanovič Vvedenskij (básnik)

## Pozri aj
* Nikolaj Jevgenievič Vvedenskij (1852 – 1922), ruský fyziológ

Vvedenskij, Alexandr Ivanovič
Technécium

**Technécium** (lat. *technetium*) je chemický prvok v Periodickej tabuľke prvkov, ktorý má značku Tc a protónové číslo 43.

Je to striebrosivý rádioaktívny kov kryštalizujúci v hexagonálnej sústave.

## Výskyt, príprava a využitie
Technécium je umelo pripravený prvok, ktorý sa v prírode takmer vôbec nevyskytuje. Technécium sa získava bombardovaním molybdénu neutrónmi v jadrovom reaktore. Pri tomto procese najprv vznikne nestály izotop molybdénu 99Mo, ktorý sa beta rozpadom premieňa na 99Tc. Vo fáze výskumu je príprava technécia v cyklotróne. 

Najstálejším izotopom technécia je 99Tc, ktorý bol v roku 1962 v stopovom množstve izolovaný z afrických uránových rúd (BT Kena a PK Kuroda) ako produkt rádioaktívnej premeny 238U. Jeho výskyt bol tiež zistený vo spektrách niektorých hviezd (hviezdy spektrálneho typu S, N, M). 

Technécium je supravodič I. typu, veľmi silno pohlcuje pomalé neutróny, a je účinným inhibítorom korózie ocele, uhlíkatá oceľ s prídavkom technicistanu draselného KTcO4 v množstve okolo 50 ppm, má vynikajúcu koróznu odolnosť aj za veľmi vysokých tlakov a teplôt. Praktický význam technécium ako technický kov nemá.

## Vlastnosti
Technécium sa rozpúšťa iba v koncentrovanej kyseline dusičnej a koncentrovanej kyseline sírovej za vzniku kyseliny technicistej HTcO4: 

3TC + 7HNO3 → 3HTcO4 + 7NO + 2H2O 
2TC + 7H2SO4 → 2HTcO4 + 7SO2 + 6H2O 
Reakcia technécia s lúčavkou kráľovskou prebieha za vzniku komplexnej kyseliny hexachlorotechničitej: 

3TC + 18HCl + 4HNO3 → 3H2 [TcCl6] + 4NO + 8H2O 
Zahriate v atmosfére kyslíka zhorí za vzniku prchavého, žlto sfarbeného oxidu technicistého Tc2O7. 

V zlúčeninách vystupuje technécium najčastejšie ako sedemmocný katión Tc7 +, v silno oxidačnom prostredí sa vyskytuje vo forme technicistého aniónu TcO4-. Chemické vlastnosti technicistých zlúčenín sa najviac podobajú vlastnostiam zlúčenín sedemmocného rénia. Chemické vlastnosti zlúčenín štvor a šesťmocného technécia sa najviac podobajú vlastnostiam zlúčenín mangánu. 

## Technécium v medicíne
Veľmi významné je využitie metastabilného rádionuklidu 99mTc (T1 / 2 = 6 hod) vo forme technicistanu sodného ako čistého gama žiariča s energiou fotónov 140 keV, v nukleárnej medicíne. Technécium má v jadrovej medicíne dominantné postavenie, viac než 80 % všetkých rádiofarmák vychádza z technécia. Medzi najpoužívanejšie rádiofarmaká značené technéciom patrí napr. 99mTc makroagregovaný albumín (MAA) pre detekciu priechodnosti žilového systému dolných končatín, fosfonátové rádiofarmaká (pyrofosfát - PYP, metylén difosfonát - MDP a hydroxymetylen dyfosfonát - HDP) pre zobrazovanie skeletu, srdcového infarktu a značenie červených krviniek, 99mTc sulfurkoloid pre vyšetrovanie hornej časti tráviacej trubice, 99mTc hexamethylpropylen amín oxím (HMPAO) pre značenie bielych krviniek a celá rada ďalších.

## Iné projekty


Kategória:Prechodné prvky
Kategória:Kovy
Kategória:Rádioaktívne prvky
Kategória:Umelé prvky
Ríša (taxonómia)

**Ríša** (lat. *regnum*) je vo väčšine taxonomických systémov jeden z najvyšších taxónov. 

Nasleduje po doméne a/alebo nadríši a/alebo impériu. Po ríši nasleduje podríša a/alebo kmeň (najmä u živočíchov) a/alebo oddelenie (najmä u rastlín).

V súčasnosti sa spravidla rozlišujú tieto ríše:
* baktérie
* prvoky
* Chromista
* huby
* rastliny
* živočíchy

O rôznych alternatívnych systémoch pozri článok Systém živých organizmov.

Kategória:Taxonómia